open-index/open-wikipedia-markdown huggingface dataset:
Åndenes makt

***Åndenes makt*** er en norsk dokumentarlignende underholdningsserie som ble sendt på TVNorge fra 2005 til 2021. Serien ble ledet av Tom Strømnæss, og omhandler fenomen og overnaturlige hendelser som påstås å være uforklarlige eller overnaturlige, og som de berørte mener de har behov for å få hjelp til å bli kvitt. 

Programmene er delt inn i tre hovedsekvenser hvor man først får en gjenfortelling fra de berørte om hvilke hendelser og fenomener som har oppstått på stedet, hvorpå deretter en påstått klarsynt går igjennom bygningen og gir sin fremstilling av det vedkommende opplever. Etter en «renselse» av bygningen, blir opplysningene som ble gitt av den klarsynte forsøkt sammenlignet med dokumenterbare historiske fakta, hvorpå programlederen i ettertid på nytt besøker lokaliteten for å få bekreftet eller avkreftet om der har vært forandringer etter renselsen.

*Åndenes makt* ble første gang vist den 2. oktober 2005. Blant de påstått klarsynte som har opptrådt jevnlig i programmet er Gro-Helen Tørum, Lilli Bendriss og svenske Lena Ranehag. I 2016 ble Michael Winger, kjent fra programmet *[[Jakten på den 6. sans]]*, en del av det klarsynte teamet. Fra 2010 til 2013 var programmet det mest sette på TVNorge, med rundt  seere i uka. Seertallene ble halvert i 2014 som følge av at sendedagen ble flyttet fra søndag til onsdag.

## Danmark og Sverige
Programmet er tilsvarende det danske programmet ”Åndernes Magt” som TVNorge kjøpte lisensen til. Et tilsvarende konsept er også *Ånderne vender tilbage*, har blitt produsert i to sesonger for dansk TV3 med Ibi Støving som programleder, og ble første gang sendt i Danmark den 23. mars 2011. I Sverige har programmet *Det okända* blitt sendt siden 2004. Programmet har de seneste årene blitt sendt på kanalen Sjuan med Caroline Giertz som programleder.

## Kritikk
Både programkonseptet og de medvirkende har vært utsatt for kritikk. Programmet har blitt beskyldt for å spille på overtro og kvakksalveri og at suksessen skyldes at det alltid unnlates å lete etter bevis for at de rapporterte problemene kan ha en naturlig forklaring. De påstått klarsynte har ved ulike anledninger blitt beskyldt for å være svindlere og bløffmakere.

Programleder Tom Strømnæss har ved en rekke anledninger hevdet at det hverken jukses eller manipuleres og at de klarsynte heller ikke har fått kjennskap til noen av opplysningene rundt de ulike stedene på forhånd. Strømnæss har også uttalt at det aldri har vært påstått at programmet er basert på fakta, men at det blir gjort et forsøk på å finne forklaringer på ulike fenomener som folk hevder å ha opplevd.

## Referanser


## Eksterne lenker
* TVNorge - Åndenes makt
Hornkjølberget

**Hornkjølberget** (også kalt *Hornkjølen*) er et høydedrag i Eidskog kommune i søre deler av Innlandet. Med sine 434,99 moh. er den den høyeste toppen i kommunen. Det ligger nord i kommunen, omtrent halvveis mellom Skotterud og Kongsvinger, og rett sør for kommunegrensa sydvest for Sigernessjøen. Berget ligger i godt turterreng ca. en km fra riksvei 2, og har et utkikkstårn oppført på 1930-tallet, som brannvakt-tårn.

## Referanser
Luigi Denza

**Luigi Denza** (født 23. februar 1846 i Castellammare di Stabia, Campania, død 26. januar 1922 i London) var en italiensk komponist. 

Denza er kjent for å ha komponert melodien *Funicoli Funicola*.

## Referanser


## Eksterne lenker
* 
* 
*
Sigrun Møgedal

**Sigrun Marie Møgedal** (født 27. desember 1943) er en norsk lege, helsearbeider og politiker. Hun er kjent for sin innsats i bekjempelsen av hiv/aids og har vært statssekretær i Jens Stoltenbergs første regjering.

Møgedal er utdannet lege og avla i 1968 cand.med.-graden ved Universitetet i Oslo. Hun har diplom i tropemedisin og hygiene. Møgedal har arbeidet innenfor bistands- og utviklingssektoren, både i utlandet og i Norge, og er beskrevet som en sentral person i sektoren. 

Fra 1971 til 1980 arbeidet hun i Nepal, opprinnelig utsendt av Den norske Tibetmisjon. Hun var fra 1971 til 1976 lege i landets offentlige helsetjeneste og fra 1977 til 1982 direktør for helse i United Mission to Nepal. Etter å ha vendt tilbake til Norge arbeidet hun fra 1983 til 1987 i Kirkens Nødhjelp, der hun ledet arbeid med evaluering. Møgedal ble så direktør ved Det norske Diakonhjems internasjonale senter, der hun var fra 1987 til 1998. Fra 1998 til 2000 var hun seniorrådgiver i NORAD. Hun har også hatt verv i Verdens helseorganisasjon (WHO), der hun særlig har gjort seg bemerket for sin innsats i Det globale aids-, tuberkulose og malariafondet (*Global Fund to Fight Aids, Tuberculosis and Malaria*). Fra 2002 var Møgedal også rådgiver i  UNAIDS. I 2005 ble hun utnevnt til norsk hiv/aids-ambassadør. 

Møgedal har hatt en rekke verv i norsk og internasjonalt kirkeliv. Fra 1990 til 1998 var hun leder for Mellomkirkelig råd og i årene 1997 til 2000 var hun visepresident i Det Lutherske Verdensforbund. Møgedal har vært leder i Oslo bispedømmeråd.

Møgedal har vært aktiv i Arbeiderpartiet, der hun har vært medlem av partiets internasjonale utvalg. Hun var fra 1993 til 1994 medlem av den offentlige Nord/Sør-Bistandskommisjonen. Fra 27. mars 2000 til 18. oktober 2001 var Møgedal statssekretær for utviklingssaker i Utenriksdepartementet.

## Utmerkelser
Kongen utnevnte i 2010 Møgedal til ridder av 1. klasse av St. Olavs Orden «for hennes innsats for internasjonalt helsearbeid.» I 2008 ble hun utnevnt til offiser i Den nasjonale fortjenstorden i Frankrike for innsats for å fremme samarbeid mellom Frankrike og Norge om arbeid i utviklingsland.

## Referanser


## Eksterne lenker
* 
* Overrekkelse av St. Olavs Orden til Sigrun Møgedal tale ved Jonas Gahr Støre
Femte Makkabeerbok

**Femte Makkabeerbok** er et verk som handler om Judeas historie fra rundt 186 f.Kr. til regjeringstiden til Herodes den store. Skriftet fikk sitt navn av Henry Cotton i 1932. Boken har aldri blitt regnet som hellig av hverken jøder eller kristne. 

Boken er overlevert på arabisk, men den ble trolig opprinnelig skrevet på hebraisk. Boken viser noen likheter med den krøniken som kalles Josippon.

## Referanser
Jahangir

**Jahangir** eller *Nur-ud-din Salim Jahangir* (1569–1627) var indisk stormogul som hersket over Mogulriket fra 1605 og fram til sin død. Navnet Jahangir er fra persisk, جہانگير, og betyr «Verdens erobrer». *Nur-ud-din* eller *Nur al-Din* er et arabisk navn som betyr «Troens lys».

## Liv og virke
### Bakgrunn
Han ble født som prins Muhammad Salim og var den tredje og eldste overlevende sønn av stormogul Akbar den store. Akbars tvillingsønner, Hasan og Hussain, døde som barn. Hans mor, Jodhabai, var en rajputprinsesse fra Amber. Jahangir var gift med persiske Nur Djahan og ble etterfulgt av Jahan.

### Stormogul
Mogulrikets ekspansjon fortsatte under Jahangir. Han førte flere felttog i det sørlige India uten at han gjorde større erobringer. Rajputfyrstedømmet Udaipur ble tatt i 1614 og Ahmednagar i 1616, men den persiske herskeren Shah Abbas lyktes også ta tilbake Kandahar i 1622. Jahangir ga handelsrettigheter til Portugal og Storbritannia (gjennom Det britiske ostindiske kompani).

I de senere år møttes han to ganger av åpent opprør av sønnen Shah Jahan som ønsket å bli tronfølger. En tid var Jahangir fanget av en opprørsk general, men kom fri kort før sin død.

Jahangir og hans hoff ble skildret av Thomas Roe, som i 1615 besøkte hans hovedstad Agra som engelsk ambassadør.

## Referanser


## Litteratur
* Keiseren av Hindustan, Jahangir; oversatt fra persisk av major David Price (1829): ''Memoirs of the Emperor Jahanguir''. J.Murray, London.
* Alvi, Sajida S. (1989): «Religion and State during the Reign of Mughal Emperor Jahǎngǐr (1605–27): Nonjuristical Perspectives». *Studia Islamica* **69**: 95–119. doi:10.2307/1596069.
* Findly, Ellison B. (1987): «Jahāngīr's Vow of Non-Violence». *Journal of the American Oriental Society*, Vol. 107, No. 2) **107** (2): 245–256. doi:10.2307/602833.

## Eksterne lenker
* The World Conqueror: Jahangir
Høykommissær

**Høykommissær** er en høyere embetstittel, som særlig er benyttet i noen lands koloni- og mandatadministrasjon, i internasjonale organisasjoner, i noen lands diplomati og i okkupasjonsadministrasjon.

I FN-systemet benyttes tittelen for om FNs høykommissær for flyktninger (UNHCR) og for FNs høykommissær for menneskerettigheter. Organisasjonen for sikkerhet og samarbeid i Europa utpeker en Høykommissær for nasjonale minoriteter. I britisk kolonihistorie og Samveldet av nasjoner benyttes høykommissær om den høyeste diplomatiske representant for et samveldeland i et annet samveldeland.

## Referanser
Bergveronika

**Bergveronika** er en flerårig urt i kjempefamilien. 
Den blir ca. 8 cm høy. Jordstengelen og nedre del av stengelen er trehard. Den har tykke, blanke blader. Blomstene står i halvskjerm og er mørkeblå. Den blomstrer rundt juni måned på berg og grus på kalkrik grunn til fjells. Den vokser i alle fjelltrakter i Norge. I Jotunheimen finnes den opp til 1800 m.
Bardu kommune har valgt bergveronika som kommuneblomst.

## Eksterne lenker
*
Larviksporten

**Larviksporten** var en veitunnel på en nedlagt strekning av europavei 18 i Larvik kommune i Vestfold. Tunnelen var 95 meter lang. Tidligere hadde Larviksporten tre kjørefelt, men disse ble senere redusert til to felt med midtrabatt. Larviksporten ble åpnet i 1974, da det ble bygget ny E18 utenom Larvik sentrum. Tunnelen ble tidligere kalt Utsikten tunnel.

28. september 2017 ble Larviksporten stengt for trafikk, da en ny motorveistrekning med den 2,7 km lange Larvikstunnelen åpnet.

I mars 2020 ble Larviksporten fylt igjen og tunnelen tettet i sin helhet , og det er anlagt fritidsområdene foran tunnelåpningene.

## Se også
*Veitunneler i Norge

## Referanser


## Eksterne lenker
*
Anna Sedojkina

**Anna Sergejevna Sedojkina** (; født 1. august 1984 i Volgograd) er en russisk håndballmålvakt, som spiller for den russiske hovedstadsklubben  og det russiske landslaget.

## Karriere
Sedojkina spilte for  fra 2000 til 2015, og vant det russiske seriemesterskapet fem ganger (2001, 2009, 2010, 2011 og 2012), samt EHF-cupen i 2008.

Hun ble verdensmester sammen med det russiske landslaget under VM i 2009 i Kina. Hun vant også bronsemedalje under EM i 2009 i Makedonia.

Hun tok gull under Sommer-OL 2016.

## Referanser


## Eksterne lenker
* 
* Profil på Dinamo Volgograds nettsted (russisk)
Mike Grell

**Mike Grell** (født 13. september 1947) er en amerikansk tegneserieskaper. I 1970-årene jobbet han mest for DC Comics der han først tegnet *Superboy and the [[Legion of Superheroes]]* etter manus av Cary Bates og Jim Shooter. Etter dette både skrev og tegnet han fantasyserien *[[The Warlord]]*. 

På begynnelsen av 1980-tallet skrev og tegnet Grell avisserien med *[[Tarzan]]*. I 1982 skrev og tegnet han de første åtte nummerne av science fictionserien *[[Starslayer]]* for forlaget Pacific Comics og senere First Comics før han overlot serien til John Ostrander og Lenin Delsol. I 1983 skapte han spenningsserien *[[Jon Sable]]* for First Comics. Han skrev serien frem til den ble kansellert i 1988. Grell har også skrevet en roman om Sable (2000). I 1987 begynte Grell å arbeide for DC igjen. Med miniserien *[[Green Arrow]]: The Longbow Hunters* oppdaterte han den gamle superhelten og plasserte ham i en mørkere, mer realistisk verden. *The Longbow Hunters* ble fulgt opp av en fast månedlig serie Grell skrev frem til 1994. Fra 1993 til 1995 laget Grell serien *Shaman's Tears*.

## Referanser

## Eksterne lenker
* 
*
Skyting under Sommer-OL 2008 – 50 m rifle, liggende menn

**Herrenes 50 m rifle, liggende** under Sommer-OL 2008 fant sted den 15. august 2008 på Beijing Shooting Range Hall.

## Kvalifisering

## Finale
PISA-studien 2009

**PISA-studien 2009** (også bare kalt **PISA 2009** eller **PISA-undersøkelsen 2009**; norsk rapport: ***På rett spor***) er en komparativ studie av 15-åringers kompetanse i lesing, matematikk, og naturfag i flere land laget av Programme for International Student Assessment (PISA) i samarbeid med OECD utgitt 7. desember 2010. Samme undersøkelse er utgitt tidligere i 2000, 2003 og 2006. Studien legger hovedvekt på ett av de tre fagfeltene, der årets undersøkelse hadde leseferdighet som såkalt fokusfag.

## Deltakerland
I undersøkelsen deltok rundt 400 000 elever i 65 land, derav 33 OECD-land. Det kan være feilaktig å vise til ulike land, da noen av områdene PISA har avgrenset er økonomiske soner og ikke egne stater. Eksempler er Hongkong, Shanghai og Macao i Kina.

## Poengberegning
### Metode
Elevene blir utvalgt ved loddtrekning som skjer i regi av OECD. Normalt trekkes om lag 200 norske skoler, og ved hver skole trekkes det deretter 30 elever (eller alle elevene ved skolen hvis skolen har færre enn 30 elever i det aktuelle årskullet). Undersøkelsen forsøker å skaffe et representativt utvalg av elever innen hvert land. Elevene og andre som blir valgt gjennomfører følgende punkter:
*Alle tre fagområder blir testet gjennom en papirbasert prøve til alle elever som varer i to timer.
*1/3 av elevene gjennomfører også en elektronisk prøve i fokusfaget, som denne gangen var lesing.
*Et spørreskjema uten streng tidsbegrensning om "familiebakgrunn, holdninger, læringsstrategier [og] læringsmiljø på skolen"
*Skolens ledelse besvarer også et lignende spørreskjema.

## Resultat
### Generelt

### I Norge
Den norske rapporten utgitt av Universitetsforlaget ble kalt «**På rett spor**». Regjeringen beskriver undersøkelsens resultat for Norges del som en "klar framgang for norsk skole". Nivået økte i alle tre fagområder fra 2006, men ligger imidlertid på et nivå Norge lå på i 2000.

### Tabelloversikt
Nedenfor er en tabelloversikt med poeng innen de tre fagfeltene samt endring siden undersøkelsen i 2006. Gjennomsnittet er også lagt til, men dette spesifikt er ikke tall hentet fra PISA-undersøkelsen selv. Tabellen er sorterbar.

## Referanser




## Eksterne lenker
* Den norske rapporten av undersøkelsen
* Rapporten på OECDs hjemmesider
* Rapporten på OECDs hjemmesider (2006)
* Nettstedet til PISA Norge
John Derek Bishop

**John Derek Bishop** (1985) er en norsk elektronisk musikkprodusent fra Stavanger, også kjent under pseudonymet **Tortusa**.       

## Musikk
Bishop har utgitt syv album på Jazzland Recordings siden 2016. Sammen med saksofonist Inge Weatherhead Breistein gav han ut sitt andre album på Jazzland Recordings i 2018. I september 2019 gav han ut albumet *Eternal Return* på Jazzland Recordings. I 2021 gav han ut soloalbum albumet "Bre" på Jazzland Recordings og album på Arjuna Music under bandnavnet Dark Star Safari med Eivind Aarset, Jan Bang, Erik Honore og Samuel Rohrer.       

April 2025 åpnet Bishop en lydinstallasjon bestående av 17 høytalere rundt Stavanger Domkirke. Lydinstallasjonen var komponert av lyder fra kirkeorgelet, domkoret og kirkeklokkene, og ble laget på bestilling fra Stavanger Kommune til byjubileet 2025. 

November 2025 åpnet Bishop en lydinstallasjon i Hiroshima som var del av kunstutstillingen Hibakujumoku. Utstillingen ble åpnet av Norges ambassadør i Japan: Kristin Iglum. 

## Utmerkelser og nominasjoner
Han ble nominert til Spellemannprisen 2016 i klassen elektronika for *I Know This Place - The [[Eivind Aarset]] Collages*.

I 2020 ble Bishop utnevnt Årets Stavangerkunstner.

## Diskografi

### Album
* *Saving the city vol. 1* - The Afeeliated (2008)
* *Piskopos* (2010)
* *Saving the city vol. 2* - The Afeeliated (2010)
* *John Derek Bishop Collages *- Sebastian Waldejer & John Derek Bishop (2010)
* *Bishop Vossgård Collages* (2013), Collective Ressoance, London
* *Bishop Vossgård Collages* (2013), Collective Ressoance, London
* *I Know This Place - The Eivind Aarset Collages,* Jazzland Recordings (2016)
**Mind Vessel -* Tortusa / Breistein*,* Jazzland Recordings (2018)
*Eternal Return - Past Present & Tortusa, Jazzland Recordings (2019)
*Walk Through Lightly - Dark Star Safari, ArjunaMusic Records (2021)
*Bre - Tortusa, Jazzland Recordings (2021)
*Ro - John Derek Bishop & Inge Weatherhead Breistein, Jazzland Recordings (2022)
*Calm Brutalism - Svein Rikard Mathisen & John Derek Bishop, Curling Legs (2022)
*Sentient - VokEns & John Derek Bishop, Jazzland Recordings (2023)
*Flow - John Derek Bishop, Jazzland Recordings (2023) 

### Singler & EP
* *Sandnes for faen* - Skolekorps (2008)
* *Post First City* (2009)
* *Moskollage* (Bishop remix) - Moskus (2013)
* Unrest (Tortusa Remix) - Erik Honore, Hubro (2019)
* Elegi over Avicii (Tortusa Remix) - Baksaas + Høyer, Tårnet (2020)
* Lantern Files in Mist (Tortusa Remix) - Black Taffy, Biskop Recordings (2020)
* Manta Ray (John Derek Bishop Remix) - Eivind Aarset, Jazzland Recordings (2022)
* Median (John Derek Bishop Remix) - Nils Petter Molvær, Modern Recordings BMG (2023)

## Referanser


## Eksterne lenker
* 
* 
*  Medlemsside Norsk Komponistforening 
*  Bishop hos NRK Urørt
*  https://web.archive.org/web/20140201212857/http://www.collectiveres.net/interviews/john-derek-bishop/
*  https://soundcloud.com/bishopnorway
Austrochiloidea

* se systematisk inndeling

**Austrochiloidea** er en liten gruppe edderkopper, de danner en overfamilie i Araneomorphae. Bare 15 arter finnes, de er plassert i to delgrupper (familier). Ingen av artene forekommer i Norge.

## Systematisk inndeling

Slektskapsforholdene mellom edderkoppene er &ndash;&nbsp;gjengitt i hierarkisk skrivemåte&nbsp;&ndash; som følger:

* Leddyr, Arthropoda
** Gruppe Chelicerata
*** Gruppe edderkoppdyr, Arachnida
**** Orden edderkopper, Araneae
***** Gruppe Opisthothelae
****** Araneomorfe edderkopper (Araneomorphae)
******* Gruppe Neocribellata 
******** Overfamilien **Austrochiloidea**
********* Austrochilidae
********* Gradungulidae

## Eksterne lenker
*
Courbevoie

**Courbevoie** er en kommune i departementet Hauts-de-Seine i regionen Île-de-France i de nordvestlige forstedene til Paris. Deler av forretningsdistriktet La Défense ligger i kommunen. Den ligger 8,2&nbsp;km fra sentrum av Paris.

## Befolkningsutvikling
***Antall innbyggere i kommunen Courbevoie***

## Referanser


## Eksterne lenker
* 
* Kommunedata INSEE
Refstad-Veitvet Idrettslag

**Refstad-Veitvet Idrettslag** (stiftet 16. september 1946 som *Refstad Idrettslag*) var et idrettslag fra Groruddalen i Oslo. Klubben (Refstad IL) ble norsk mester i håndball for herrer i 1976 og seriemester tre ganger.

## Historikk

Klubben ble til i 1985, ved en sammenslåing av *Refstad Idrettslag* (stiftet i 1946) og *Veitvet Sportsklubb* (stiftet i 1955).  Refstad hadde håndballagene mens Veitvet hadde fått egen hall. Som en av de første lagene i Norge hadde Veitvet SK, i 1982, bygget egen hall, Veitvethallen. Hallen ble revet i 2014 og klubben flyttet inn i idrettshallen til nye Veitvet skole som åpnet høsten 2015.

Refstad vant Eliteserien i håndball for menn tre ganger, i 1974, 1977 og 1979, samt NM i 1976. Klubben hadde i flere år lag i eliteserien for både kvinner og menn. Dette kostet mye økonomisk og administrativt, og Refstad-Veitvet inngikk på 1990-tallet samarbeid med Vestli og Vestar. Refstad-Veitvets elitesatsing på herresiden gikk i 1995 inn i Vestli. I 1996 rykket kvinnelaget ned fra eliteserien. Klubben ble nedlagt i 2006, og en ny klubb, Veitvet Sportsklubb ble opprettet kort tid etter.

En sentral del av Refstad Veitvets rike tradisjoner er ivaretatt av Refstad Veitvet Herre løpegruppe, bedre kjent som RVHLG. Denne dedikerte gruppen har gjennom årene vært med på å forme klubbens identitet og styrke båndene innad i fellesskapet. RVHLG består av en gruppe dedikerte løpere som har gjort en betydelig innsats for å fremme løping som en livsstil og inspirere andre til å omfavne den sunne og aktive livsstilen.

Blant de fremtredende medlemmene i RVHLG finner vi en gruppe enestående individer, inkludert Bjørnar Engebretsen, Geir Veum, Dag Andreas Lütcke, Lars Romaas, Knut Oddvar Simonsen, Bård Kristiansen, Lars Thomas Stene, Christian Nord, og ikke minst, konsernsjef Arne Hvidsten. Disse enestående individene har ikke bare utmerket seg innenfor løping, men har også vært ambassadører for klubbens verdier og har bidratt til å skape et sterkt fellesskap.

Gjennom sitt engasjement og dedikasjon har RVHLG og dets medlemmer satt sitt preg på Refstad-Veitvet IL, og deres bidrag fortsetter å inspirere nye generasjoner av idrettsutøvere. Med sin lidenskap for løping og klubbens mål om å fremme en sunn livsstil, er RVHLG en verdifull ressurs for Refstad-Veitvet IL og et eksempel på hvordan individuelle innsatser kan bidra til fellesskapets suksess.

## Kjente utøvere
*Mona Dahle
*Per Otto Furuseth
*Randi Gustad 
*Sven Tore Jacobsen
*Anne-Brit Skarstein
*Ingrid Steen
*Harald Tyrdal
*Ulf Magnussen
*Arne Hvidsten
*Bård Kristiansen
*Christian Nord 
*Dag Andreas Lüthcke
*Knut-Oddvar Simonsen
*Terje Svensson
*Geir Veum
*Lars Romsaas
*Bjørnar Engerbretsen

## Referanser
Neocribellata

* Austrochiloidea
* Haplogynae
* Entelegynae

**Neocribellata** er en gruppe (familie) av edderkopper som tilhører gruppen Araneomorphae. De er søstergruppe til den lille gruppen Hypochilidae, med bare 12 kjente arter.

## Eksterne lenker
*
Frydenlund holdeplass

**Frydenlund holdeplass** (tidligere **Høyskolesenteret**) er en trikkeholdeplass på Bislett i bydel St. Hanshaugen i Oslo. Holdeplassen ligger i Pilestredet ved den sørlige inngangen til Oslomet – storbyuniversitetet (P46), og er oppkalt etter Frydenlund Bryggerier hvor nå universitetet holder til.

11. mai 2014 byttet holdeplassen navn fra Høyskolesenteret, som kom av Bislett høyskolesenter i Pilestredet, nå Oslomet – storbyuniversitetet.

## Referanser


## Eksterne lenker
Ted Levine

**Frank Theodore «Ted» Levine** (født 29. mai 1957 i Bellaire i Ohio) er en amerikansk skuespiller. 

Levine er kjent for sine roller som Buffalo Bill i den populære filmen *[[Nattsvermeren]]* og som karakteren kaptein Leland Stottlemeyer i TV-serien *[[Monk]]*. I 1975 begynte han på Marlboro College og senere på University of Chicago. Han gjorde sine første arbeider som skuespiller i Chicago på teater-scenen og han sluttet seg til Remains Theatre som ble med-grunnlagt av Gary Cole og William L. Petersen. Etter hans erfaring på scenen, hadde hun flere roller i filmer og på fjernsyn og han hadde en mindre rolle i *[[Charlie's Angels]]*. Han klarte også å få en mindre rolle i *[[Rambo – First Blood II|Rambo: First Blood Part II]]*.

Levine har også gitt stemmen til superskurken Sinestro i filmen **. Han var med i nyinnspillingen av *[[The Hills Have Eyes]]* fra 2006. I 2007 spilte han rollen som den lokale sheriffen James Timberlake i filmen *[[The Assassination of Jesse James of the Coward Robert Ford]]* og han dukket opp i Ridley Scotts *[[American Gangster]]*, der stjernene Denzel Washington og Russell Crowe sto på rolle listen.

## Filmografi (utvalg)
* 1985 Rambo: First Blood Part II
* 1987 Jerngress‎
* 1988 Forrådt
* 1995 Heat
* 1996 Bullet
* 1997 Flubber
* 1999 Wild Wild West
* 2001 Evolution
* 2001 The Fast and the Furious ‎
* 2005 Geisha
* 2010 Shutter Island
* 2014 Big Game 
* 2018 Jurassic World: Fallen Kingdom‎
* 2019 The Report
* 2019 On Becoming a God in Central Florida

## Referanser


## Eksterne lenker
*
Hulda Gunnlaugsdóttir

**Hulda Gunnlaugsdóttir** (født 10. mai 1958) er en islandsk sykehusleder. Gunnlaugsdóttir er utdannet sykepleier og flyttet til Norge i 1989. Hun har vært divisjonsdirektør ved Ullevål universitetssykehus, administrerende direktør ved Aker universitetssykehus og ved sykehuset Landspítali på Island. Fra 1. oktober 2010 til 15. oktober 2013 var hun administrerende direktør ved Akershus universitetssykehus. Gunnlaugsdottir ble ny rektor ved Lovisenberg diakonale høgskole 1. juli 2022. Nå jobber Gunnlaugsdottir som Divisjonsdirektør Care i Norlandia Care. 

## Referanser


## Eksterne lenker
* Hjem til krisen på Island. *Sykepleien* nr. 5 2009
Bagheera kiplingi

***Bagheera kiplingi*** er en av edderkoppene i gruppen hoppeedderkopper (Salticidae). Den lever i hovedsak som «vegetarianer», i symbiose med en art maur. Den får over 90 prosent av sin føde fra trær i slekten *[[Acacia]]*. Den finnes i Mellom-Amerika inklusive Mexico, Costa Rica og Guatemala.

*Bagheera kiplingi* er av to arter i slekten *Bagheera*, hvor slektsnavnet er 
avledet fra *Bagheera*, den sorte panteren fra Rudyard Kiplings *[[Jungelboken]]*. Selve artsnavnet, *kiplingi*, er til «heder» for Rudyard Kipling.

Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.

## Referanser


## Litteratur
* Meehan C.J. Olson E.J. and Curry R.L. 2008. *Exploitation of the Pseudomyrmex–Acacia mutualism by a predominantly vegetarian jumping spider (Bagheera kiplingi).* 93. ESA Annual Meeting. html (besøkt 10. oktober 2008) 
* Milius, Susan *[http://www.sciencenews.org/view/generic/id/35121/title/Vegetarian_spider Vegetarian spider]*. Science News 30. august 2008  174 side 5

## Eksterne lenker
*
Änglagård

***Änglagård*** er en svensk dramakomedie fra 1992 regissert av Colin Nutley. Hovedrollene spilles av med Helena Bergström og Rikard Wolff.

Filmen har fått to oppfølgere: *[[Änglagård &ndash; sommeren etter]]* (1994) og *[[Änglagård – alle gode ting er tre]]* (2010).

## Handlingsreferat
Änglagård er en herregård med tilhørende skog og omkringliggende eiendom som ligger i en isolert landsby som ligger i Västergötland. Når eieren, den eldre Erik Zander (spilt av Per Oscarsson) dør uten å ha noen kjente arvinger, forventer landsbyens rikeste mann Axel Flogfält (spilt av Sven Wollter) å kunne overta hele eiendommen til en meget gunstig pris. Men i begravelsen dukker imidlertid Eriks hittil ukjente barnebarn Fanny Zander (spilt av Helena Bergström) opp, som den eneste arvingen til Änglagård-eiendommen.

Ankomsten til Fanny og hennes venn Zac (spilt av Rikard Wolff) en åpenbart ikke-heterofil mann, skaper et stort oppstyr i den lille landsbyen, hvor alle har kjent hverandre i mange år. De ønsker ingen forandringer til deres tilværelse. Den eneste beboeren i landsbyen som gladelig tar imot disse nykommerne med varme og sympati er den gamle mannen Gottfrid Pettersson (spilt av Ernst Günther) som bor sammen med sin bror Ivar.

Men etter hvert tar også Henning Colmer (spilt av Reine Brynolfsson) en prest fra landsbyen, tar deres side i de forskjellige konfliktene som oppstår. Spenningene i den lille landsbyen intensiveres når det oppdages at Fanny også hadde en annen årsak til å flytte til landsbyen, nemlig å lete etter hennes ukjente far - som Fanny mistenker befinner seg i denne landsbyen.

## Rolleliste (utvalg)
* Helena Bergström – Fanny Zander
* Rikard Wolff – Zac
* Sven Wollter – Axel Flogfält
* Reine Brynolfsson – Henning Collmer
* Ernst Günther – Gottfrid Pettersson
* Viveka Seldahl – Rut Flogfält
* Per Oscarsson – Erik Zander
* Tord Peterson – Ivar Pettersson
* Ing-Marie Carlsson – Eva Ågren
* Jan Mybrand – Per-Ove Ågren
* Peter Andersson – Ragnar Zetterberg
* Görel Crona – Anna-Lisa Zetterberg
* Jakob Eklund – Mårten Flogfält
* Carl-Einar Häckner – Gjest på festen
* Johannes Brost – Gjest på festen

## Referanser


## Eksterne lenker
*
Tinghu

**Tinghu** (kinesisk: 亭湖区, pinyin: *Tínghú Qū*) er et bydistikt i byprefekturet Yancheng i provinsen Jiangsu i Folkerepublikken Kina.

Det har et areal på 850 kvadratkilometer og teller 850&nbsp;000 innbyggere (2007). Det er  Yanchengs administrasjonssete.

## Eksterne lenker
* Infoside
Yandu

**Yandu** (kinesisk: 盐都区, pinyin: *Yándū Qū*) er et bydistrikt i byprefekturet Yancheng i provinsen Jiangsu i Folkerepublikken Kina.

Det har et areal på 1.023 kvadratkilometer og teller 710.000 innbyggere (2004). 

## Eksterne lenker
* Infoside
Bagneux (Hauts-de-Seine)

**Bagneux** er en kommune i departementet Hauts-de-Seine i regionen Île-de-France i de sørlige forstedene til Paris. Den ligger 7,7&nbsp;km fra sentrum av Paris.

## Befolkningsutvikling
***Antall innbyggere i kommunen Bagneux***

## Referanser


## Eksterne lenker
* 
* Kommunedata INSEE
Zhonglou

**Zhonglou** (kinesisk: 钟楼区; pinyin: *Zhōnglóu Qū*) er et bydistrikt i byprefekturret Changzhou i provinsen Jiangsu i Folkerepublikken Kina. 

Det har et areal på 72,2 kvadratkilometer og teller ca. 351.000 innbyggere (2005).

## Eksterne lenker
* Infoside
Tianning

**Tianning** (kinesisk: 天宁区; pinyin: *Tiānníng Qū*) er et bydistrikt i byprefekturet Changzhou i provinsen Jiangsu i Folkerepublikken Kina. 

Det har et areal på 67,38 km² og har 375.300 innbyggere (2005).

Distriktet er oppkalt etter Tianningpagoden.

I Tianningdistriktet ligger også Hongmeiparken (), som ligger inntil tempelområdet i nord. Parken er et viktig turistmål. Her ligger Røde plomme-paviljongen, bygd på 1000-tallet, og Yizhou-paviljongen, bygd til minne om dikteren Su Dongpo, som døde i Changzhou.

## Referanser


## Eksterne lenker
* Infoside
Tai (etnisk gruppe)

**Tai** (kinesisk: 泰, pinyin: tài) er en av etnisitet i det sørlig Kina og Sørøst-Asia, som i geografisk utbredelse strekker seg fra Hainan til det østlige India, og fra det sørlige Sichuan til Laos, Thailand og deler av Vietnam. Tai-folket snakker språk innenfor tai-familien og deler en del sammenfallende tradisjoner og festivaler, deriblant Songkran.
Lars Johanson

**Lars Johanson** (født 15. september 1978), også kjent som «Keeperlars», er en norsk bandyspiller som debuterte på eliteserienivå i 1994. Med unntak av sesongen 2009/2010 (pappaperm og spill for Ullern i 1. divisjon) spilte han størstedelen av karrieren for Stabæk hvor han vant 11 norgesmesterskap og 10 seriemesterskap. Etter 2012-sesongen trappet han ned og spilte en periode for Bergen Bandyklubb i laveste divisjon. I 2014/15-sesongen spilte han i Ullern.

Johanson debuterte på Norges bandylandslag i 2001 og har spilt totalt 47 landskamper.
I løpet av sesongen 2009/2010 avverget han totalt 13 av 15 straffer.

## Referanser
Xinbei

**Xinbei** (kinesisk: 新北区; pinyin: *Xīnběi Qū*) er et bydistrikt i byprefekturet Changzhou i provinsen Jiangsu i Folkerepublikken Kina. 

Det har et areal på 439,16 kvadratkilometer og teller ca. 411.300 innbyggere (2005).

Hohaiuniversitetet, som har hovedsete i Nanjing, har en *campus* i Xinbei.

## Eksterne lenker
* Infoside
Bernhard Rostad

**Bernhard Rostad** (1853–1921) var en norsk gårdbruker, sagbrukseier og politiker (H). Han var ordfører i Verdal fra 1911 til 1913.

## Familie og yrke

Han var sønn av gårdbruker Ole Johnsen Rostad og hustru Marie Martiniusdatter Moe på Trones i Verdal. Farfaren John Olsen Rostad kom i 1822 til Trones fra Rostad på Inderøy; hans søster Massi Rostad var gift med proprietær Jørgen Richter. Deres sønn var statsminister Ole Richter. Farfaren var «sikkert bygdens rikeste gårdbruker på sin tid» og fornyet så godt som hele bygningsmassen på Trones. Faren Ole Johnsen Rostad utvidet også buskapen på gården.

Han tilhørte et av de første kullene på Trondhjems tekniske læreanstalt, hvor han ble uteksaminert fra den bygningstekniske linjen i 1878. I 1884 overtok han slektsgården Trones, som ble «drevet frem til et mønsterbruk», og han hadde interesser i «sjøbruk, handel med landbruksmaskiner og trelast». I 1918 hadde gården 600 mål innmark, 1&nbsp;000 mål skog og en stor buskap.

Samme år som han overtok gården, giftet han seg med Gøran Bruun, datter av en skogeier i Stor-Elvdal. Blant deres barn var Arne Rostad, senere formann i Norges Bondelag og stortingsmann for Bondepartiet. Hustruen døde i 1904, så han giftet seg på nytt i 1912 med Kristine, enke etter gårdbruker Gustav Søberg på Storhov på Elverum. En søster av Bernhard, Marie Otilie, var gift med glass- og stentøyforhandler Ole Andreas Moe, opprinnelig fra Verdal, og mor til Trondhjems ordfører Andreas Moe (den yngre).

## Politiske og offentlige verv
Rostad var medlem av Verdal herredsstyre fra 1891 til 1893 og fra 1911 til 1915, herav ordfører fra 1911 til 1913. Alle representantene var valgt ved flertallsvalg frem til 1910; Rostad var valgt for Landbruksforeningen fra 1911 til 1913, deretter for Riksmålspartiet (Høyre). Han var suppleant for valgmennene fra Verdal ved stortingsvalgene i 1894 og 1897, valgt for Høyre.

Som ordfører gikk Rostad inn i striden om Værdalsbruket, som kommunen hadde kjøpt noen år i forveien. Rostad mente at «en bedrift av den art og det omfang som Værdalsbruket ikke med fordel kunne drives som et kommunalt foretagende». Han var selv styreformann i bruket fra 1911 til 1912. Sagbruk for Værdalsbrukets egne skoger ble for det meste drevet på Levanger etter Verdalsraset i 1893, da utskipningen av trelast fra Verdalsøra ble umulig. I 1912 ble Værdalsbruket solgt med fortjeneste til et konsortium som krevde at halvparten av tømmeret ble foredlet i Verdal; året etter solgte Rostad en del jord på nordsiden av Tronestangen til bruket, så det kunne anlegges et sagbruk med dypvannskai, Trones bruk.

Rostad var styreformann i Verdal Sparebank fra 1913 til sin død i 1921.

## Sykdom, død og begravelse
Han døde etter lengre tids sykdom og ble begravet fra Stiklestad kirke.

## Referanser
Simon Andreas Thorvik

**Simon Andreas Eriksen Thorvik** (født 11. juni 1862 i Torvikbukt på Nordmøre, død 19. juni 1950) var en norsk lærer, gårdbruker og lensmann.

Han var av bondeslekt og gikk Tromsø seminar. Han kom som 19-åring til Nesna, hvor han fikk sin første lærerstilling. I 1888 ble han også ansatt som herredskasserer i Nesna. Han ble også kasserer i Nesna sparebank, lensmannsbetjent og konstituert som lensmann. Han giftet seg i 1886 med Eilerine Zahl, datter av handelsmann, gårdbruker og ordfører Jacob Frederich Zahl på Handnesøya i Nesna. Eilerine stod for den lille bok- og papirhandelen de drev hjemme hos seg selv.

I 1902 ble Thorvik lensmann i Leka lensmannsdistrikt, som omfattet Leka og Gravvik sogn. Han bodde på lensmannsgården Skei på Leka, en eiendom på 500 dekar, hvorav 150 dekar dyrket mark, 70 dekar naturlig eng samt torvmyr. Thorvik påtok seg en rekke kommunale verv, blant annet som formann i skolestyret. I 1924 ble han etterfulgt i lensmannsstillingen av sin sønn Erik Thorvik, som i sin tur ble etterfulgt av sin sønn Sigmund Thorvik. Ved siden av lensmannsstillingen var S.A. Thorvik også oppsynsmann eller oppsynsbetjent for lofotfisket og sklinnafisket, og kasserer i Leka sparebank.

S.A. Thorvik ble tildelt Kongens fortjenstmedalje i gull i 1932.

## Referanser
John Tiltnes

**John Andreassen Tiltnes** (født 19. november 1863 i Stod i Nord-Trøndelag, død 31. desember 1939 samme sted) var en norsk gårdbruker og politiker. Han var ordfører i Stod 1920–1922, valgt for Bondepartiet.

Han gikk Statens skogskole i Steinkjer. Han giftet seg i 1887 med Birgitte Nilsdatter Skrove (Ålneset), enke etter Peter Johansen Muus (sønnesønn av Peter Muus) på Kleiv i Snåsa. De bodde på Kleiv før de overtok hans slektsgård Tiltnes i Stod på sørsiden av Snåsavatnet i 1895/1896. Til gården hørte også 3&nbsp;000 dekar skog. Han anla Stods første vannkraftverk i Tiltneselva i 1910, som han brukte til å elektrifisere belysning, landbruksmaskiner, mølle og sagbruk på gården.

John Tiltnes påtok seg en rekke verv. Han ble medlem av herredsstyret i 1908, varaordfører i 1910 og ordfører i 1920. Fra 1926 til sin død var han medlem av forstanderskapet i Stod og Steinkjer sparebank.

## Referanser
Patu digua

***Patu digua*** er en av edderkoppene i gruppen Symphytognathidae. 

Hannene er bare ca. 0,37 mm lange, og dermed de minste av alle kjente voksne edderkopper i verden. Imidlertid finnes det andre arter der hannene er ukjente og bare hunnene er kjent, og disse er bare litt større enn hannene av *P. digua*. Siden hunnedderkopper vanligvis er markert større enn hanner av samme art, er det trolig at disse kan ha enda mindre hanner.

*Patu digua* ble beskrevet i 1977 av Raymond Robert Forster og Norman I. Platnick. Den er kjent bare fra Colombia.

## Referanser


## Litteratur
* Forster & Platnick, 1977. *A review of the spider family Symphytognathidae (Arachnida, Araneae).* American Museum novitates, n. 2619, side 1-29.  (sammendrag: html (kan lastes ned: pdf)).

## Eksterne lenker
*
Châtillon (Hauts-de-Seine)

**Châtillon** er en kommune i departementet Hauts-de-Seine i regionen Île-de-France i de sørvestlige forstedene til Paris. Den ligger 7&nbsp;km fra sentrum av Paris.

## Befolkningsutvikling
***Antall innbyggere i kommunen Châtillon***

## Referanser


## Eksterne lenker
* 
* Kommunedata INSEE
Olga Akopjan

**Olga Sergejevna Akopjan** (; født **Levina**; 4. mars 1985 i Volgograd) er en russisk tidligere håndballspiller, nå trener for den russiske hovedstadsklubben  og assistent på det russiske kvinnelandslaget.

## Karriere
### Spiller
Som spiller ble Akopjan verdensmester for Russland i 2007 og 2009, samt russisk mester med klubblaget  i 2009 og 2010.

Hun tok gull med Russland under Sommer-OL 2016.

## Referanser


## Eksterne lenker
* 
* Profil på nettstedet til HC Dinamo Volgograd (russisk)
Brettpadling

**Brettpadling** (engelsk: *stand-up paddle boarding*, **SUP**) er en type surfing hvor surferen padler stående. Det brukes da et **ståpadlebrett**, som er en type surfebrett med nok volum til at man kan stå og padle på det uten hjelp fra bølger.. Det er en voksende verdensomspennende sport med opphav fra Hawaii, og heter *hoe he'e nalu* på hawaiisk.

Ståpadlebrett kan brukes til å surfe i bølger eller på stille vann, men kan også brukes til for eksempel fiske eller yoga. Det er en eldgammel form for surfing, og har også blitt en måte for surfere til padle lengre distanser som konkurranse eller trening. 

SUP-surfebrett er spesialdesignet med mer volum, lengde og bredde enn vanlige surfebrett, og det benyttes en lang padleåre som føres langs siden av brettet.

## Eksterne lenker
* Norges Stand Up Padleforbund – NORSUP
* Hypr Nalu Norge 
*
Konfucius’ fredspris

**Konfucius' fredspris** (kinesisk: 孔子和平奖, pinyin: *Kǒngzǐ hépíng jiǎng*) er en fredspris innstiftet av en gruppe patriotiske kinesere i Folkerepublikken Kina i 2010, etter at den fengslede kinesiske dissidenten Liu Xiaobo ble tildelt Nobels fredspris. 

Prisen er oppkalt etter filosofen Konfucius, og ble til på forslag fra forretningsmannen Liu Zhiqin i en kommentar den 17. november 2010 i Global Times.
I september 2011 ble det klart at landets kulturdepartement ønsket å avvikle prisen etter bare ett år. Derimot ble prisen tildelt Russlands statsminister Vladimir Putin i november 2011 for hans bidrag til å bevare verdensfreden, til Kofi Annan og Yuan Longping i 2012, buddhistlederen Yi Cheng i 2013, Fidel Castro i 2014 og Robert Mugabe i 2015.

Første mottager av Konfucius' fredspris var den taiwanske tidligere visepresident Lien Chan, for hans bidrag til å utvikle forbindelsene mellom Taiwan og Fastlands-Kina. Han aksepterte imidlertid ikke prisen og nektet å motta den.

## Mottakere
* 2010 –  Lien Chan
* 2011 –  Vladimir Putin
* 2012 –  Kofi Annan og  Yuan Longping
* 2013 –  Yi Cheng 
* 2014 –  Fidel Castro
* 2015 –  Robert Mugabe

## Referanser
Global Times

**Global Times** (kinesisk: 環球時報 / 环球时报, pinyin: *Huánqiú shíbào*) er en av to landsdekkende engelskspråklige dagsaviser i Folkerepublikken Kina. Den utgis under Renmin Ribao, som er hovedorganet for det kinesiske kommunistiske parti og bærer mottoet «Discover China, discover the world».

I 1993 ble *Huánqiú shíbào* 環球時報 grunnlagt som kinesiskspråklig dagsavis; den 20.&nbsp;april 2009 utkom den første engelskspråklige utgaven. 

## Referanser


## Eksterne lenker
* Global Times 
* Huánqiú shíbào 环球时报
Konfucius’ kulturpris

**Konfucius' kulturpris** er en kinesisk kulturpris innstiftet i 2009 i Qufu i Folkerepublikken Kina. 

Den ble første gang tildelt til Tu Weiming, en Harvard-Yenching-professor for kinesisk historie og filosofi og for konfucianske studier, og til Kinas Konfuciusstiftelse som siden sin stiftelse i 1984 har beskjeftiget seg kinesisk tradisjonell kultur.
Tu Wei-ming

**Tu Weiming** (kinesisk: 杜維明, pinyin: *Dù Wéimíng*, født i Kunming i Kina) er en kinesisk filosof (etiker og nykonfucianer). Han regnes som en av nykonfucianismens søyler, og har hatt sitt akademiske virke for det meste på Taiwan og i USA.

Han er emeritert Harvard-Yenching-professor for kinesisk historie og filosofi og for konfucianske studier ved fakultetet for østasiatiske språk og sivilisasjoner ved Harvard University. Han var direktør for Harvard-Yenching Institute (1996–2008) og direktør for Institutet for kultur for kultur og kommunikasjon ved East-West Center i Hawaii (1990–1991).

## Publikasjoner
Tu har forfattet mer enn 30 bøker på kinesisk og engelsk, blant annet:
* *Centrality and Commonality: An Essay on Confucian Religiousness* (State University of New York Press, 1989)
* *China in Transformation* (Harvard University Press, 1994)
* *Confucianism and Human Rights* (Columbia University Press, 1998)
* *Confucianism in Historical Perspective* (Institute of East Asian Philosophies, 1989)
* *Confucian Ethics Today: The Singapore Challenge* (Federal Publications, 1984)
* *Confucian Spirituality* (Crossroad, 2004)
* *Confucian Thought: Selfhood as Creative Transformation* (State University of New York Press, 1985)
* *Confucian Traditions in East Asian Modernity* (Harvard University Press, 1996)
* *Humanity and Self-Cultivation: Essays in Confucian Thought* (Asian Humanities Press, 1978)
* *Neo-Confucian Thought in Action: [[Wang Yang-ming]]'s Youth* (University of California Press, 1976)
* *The Confucian World Observed* (East-West Center, 1992)
* *The Living Tree: The Changing Meaning of Being Chinese Today* (Stanford University Press, 1994)
* *Traditional China* (Prentice-Hall, 1970)
* *Way, Learning, and Politics: Essays on the Confucian Intellectual* (State University of New York Press, 1993)

## Referanser


## Eksterne lenker
* Tu Weimings hjemmeside
* Asian Values and the Asian Crisis: A Confucian Humanist Perspective
* Beyond the Enlightenment Mentality: The Humanistic Spirit in the 21st Century
* Global Ethics in the Age of Cultural Diversity
* The Confucian World
* The Ecological Turn in New Confucian Humanism: Implications for China and the World
* The Global Significance of Local Knowledge: A New Perspective on Confucian Humanism 
* Toward a Dialogical Civilization: Identity, Difference and Harmony
Latina

**Latina** er en by i den italienske provinsen Latina i Lazio-regionen. Byen hadde i 2007 litt over 115&nbsp;000 innbyggere og er slik den nest største byen i regionen. Den ble grunnlagt i 1932 under navnet **Littoria**. Den ligger rundt 69 km sørøst for Roma og er også et bispesete.
__NOTOC__
## Historie

Området hadde siden antikken vært et større sumpområde, og ble opparbeidet for landbruk og bebyggelse som en følge av det store fascistiske prosjektet *Battaglio del grano* («kampen om kornet») hvor det store malaria-befengte sumpområdet Pontino ble drenert og opparbeidet som jordbruksland. Samtidig ble en rekke av byene, herunder Latina og Aprilia anlagt. 

Latina ble grunnlagt av Benito Mussolini 30. juni 1932 under navnet «Littoria», etter det fascistiske symbolet *[[Fasces|fascio littorio]]*. Byen ble innviet 18. desember samme år og ble bebygget av innvandrere fra Friuli og Veneto. Byen ble bygget i en nyklassisistisk stil med kjente arkitekter  Marcello Piacentini, Angiolo Mazzoni og Duilio Cambellotti.

Da Provinsen Latina ble opprettet 18. desember 1934, ble Latina provinshovedstaden og etter andre verdenskrig ble den omdøpt til dagens navn i 1946.

## Befolkningsutvikling

Kilde: ISTAT

## Næringsliv
Byen har i dag en del farmasøytisk, kjemisk industri, dessuten stor osteproduksjon. Det siste følger av byens rolle som et senter for landbruksprodukter, som også omfatter grønnsaker, blomster, sukker, og frukt.

Det italienske flyvåpen har en flybase ved byen med en flyvskole. NATO har også plassert sin tekniske skole *NATO Communication and Information System School* (NCISS) i byen.

Det tidligere Latina kjernekraftverk er i dag stengt og under ombygging.

## Referanser


## Eksterne lenker
* 
*
Edith Maryon

**Edith Louisa Maryon** (født 9. februar 1872 i London, død 2. mai 1924 i Dornach) var en engelsk skulptør. Sammen med legen Ita Wegman hørte hun til den indre kretsen rundt Rudolf Steiner og til grunnleggerne av antroposofien.

## Liv
Edith Maryon var nummer to av seks barn. Hennes foreldre var John Maryon Simeon og Louisa Church, og hun vokste opp i London. Hun gikk senere på kostskole i Genève i Sveits. På 1890-tallet studerte hun skulpturkunst ved Central School of Design i London, og fra 1896 studerte hun ved Royal College of Arts. 

Maryon møtte Rudolf Steiner i 1912/13 og etter sommeren 1914 flyttet hun til Dornach. Hun samarbeidet med Steiner om det første Goetheanum, og om skulpturen *Menneskehetens representant*. Hun var leder for seksjonen for skjønne kunster ved Goetheanum. Maryon døde av tuberkulose.

## Referanser


## Litteratur
* Rex Raab, *Edith Maryon, Sculptor and Associate of Rudolf Steiner, a biography [...]*. Dornach: Philosophisch-anthroposophical Verlag am Goetheanum, 1993. ISBN 3-7235-0648-8
* Rembert Biemond, *Edith Maryon*, in *Anthroposophy in the 20th Century: e. Kulturimpuls in biographical portraits*. Edited by Bodo von Plato. Dornach: Verlag am Goetheanum, 2003. ISBN 3-7235-1199-6

## Eksterne lenker
* Edith Maryon Foundation
Kristinn Hrafnsson

**Kristinn E. Hrafnsson** (født 1962) er en islandsk journalist og talsmann for WikiLeaks. Han har vært aktiv i WikiLeaks gjennom deler av 2010.

## Referanser


## Eksterne lenker
* 
* 
*
Danzig (band)

**Danzig** er et amerikansk heavy metal-band, med Glenn Danzig som vokalist og frontfigur.

Bandet ble startet i 1987 i Lodi New Jersey.

## Medlemmer
### Nåværende
* Glenn Danzig – vokal, gitar, keyboard (1987–)
* Tommy Victor – gitar (1997–1998, 2002–2005, 2008–)
* Johnny Kelly – slagverk (2002–2003, 2005–)
* Steve Zing – bassgitar (2006–)

### Tidigere
* Eerie Von – bassgitar (1988–1995)
* John Christ – gitar (1988–1995)
* Chuck Biscuits – slagverk (1988–1994)
* Joey Castillo – slagverk (1994–2002)
* Josh Lazie – bassgitar (1996–1997, 1998–2000)
* Jeff Chambers – gitar (1998–1999)
* Todd Youth – gitar (2000–2002)
* Howie Pyro – bassgitar (2000–2002)
* Charlee Johnson – slagverk (2002)
* Jerry Montano – bassgitar (2002–2006)
* Bevan Davies – slagverk (2004–2005)

## Diskografi (studioalbum)
* *[[Danzig (album)|Danzig]]* (1988)
* *Lucifuge* (1990)
* *How the Gods Kill* (1992)
* *4p* (1994)
* *Blackacidevil* (1996)
* *Satan's Child* (1999)
* *I Luciferi* (2002)
* *Circle of Snakes* (2004)
* *Deth Red Sabaoth* (2010)

## Eksterne lenker
* 
* 
*
Seouls fredspris

**Seouls fredspris** () ble etablert i 1990 og deles ut annethvert år til minne om Sommer-OL 1988, som ble arrangert i den sørkoreanske hovedstaden Seoul. Arrangementet samlet deltakere fra 160 land i vennskapelig kappestrid. Prisen er etablert av Sør-Korea for å reflektere det koreanske folkets ønsker, særlig ønsket om fred på jord. I gruppen som nominerer til prisen sitter 1100 personer: 300 koreanere og 800 fra andre land. Vinneren mottar et diplom, en plakett og 200&nbsp;000 amerikanske dollar i prispenger.

## Mottakere

## Referanser


## Eksterne lenker
*  Seouls fredspris